**Dimineața devreme**

*Alexandru Andrieș*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dimineața devreme, ceața-i lipită de drum,

Trenul intră-n gară împachetat în fum...

Peronu-i pustiu, vântul se joacă-n hârtii,

Lumini colorate se-aprind ca niște făclii!

Șeful de gară mă privește ciudat:

"De ce nu ești la ora asta în pat,

Spune-mi, de ce umbli când toți oamenii dorm?

Eu în locul tău, zău, aș fi mort de somn!"

"Aici în oraș stă o fată frumoasă,

Am venit special așa,

S-ajung la ea acasă:

Vreau să-i fac o surpriză, știi,

Când se va trezi!"